คือก่อนหน้านี้ทานยาคุมซินโฟเนีย28และเป็นประจำเดือนเมื่อวันอาทิตย์ที่ 6 ต.ค และเป็นอยู่ 3 วัน แต่ก็ไม่ได้ทานต่อเนื่องมาจนถึงวันอาทิตย์ที่ 13 ต.ค แต่ในวันจันทร์ที่ 14 ต.ค. กลับมาทานซินโฟเนีย28ไปเม็ดแรกตอน20:30 และมีอะไรกับแฟนช่วง22:50และเผลอแฟนหลั่งในช่วยแนะนำหน่อยคะว่าจะทำยังไงกลัวตั้งครรน์
สวัสดีค่ะ ยาคุมกำเนิดแบบแผงรายเดือน 28 เม็ด เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ในกรณีนี้ที่ไม่ได้เริ่มในช่วงที่มีประจำเดือน แล้วมีเพศสัมพันธ์ในวันนั้นทันที มีโอกาสตั้งครรภ์ได้ค่ะ แนะนำให้รับประทานยาคุมฉุกเฉินเพิ่ม แต่ไม่ต้องหยุดยาคุมรายเดือน โดยสามารถใช้ยาคุมรายเดือนต่อตามปกติได้ ซึ่งภายใน 1 สัปดาห์หลังรับประทานยาคุมฉุกเฉิน อาจมีเลือดออกกระปริดกระปรอยตามมาได้ ซึ่งเป็นแค่ผลข้างเคียงจากยาคุมฉุกเฉินเท่านั้น และสังเกตประจำเดือนครั้งถัดไป หากมาช้าควรปรึกษาแพทย์อีกครั้งค่ะ